5।1।51 - वस्नद्रव्याभ्यां ठन्कनौ\n5।1।51 वस्नद्रव्याभ्यां ठन्कनौ\nवस्नद्रव्याभ्यां ठन्कनौ 🔊\nवस्न-द्रव्याभ्याम् (पञ्चमीद्विवचनम्) , ठन्कनौ (प्रथमाद्विवचनम्)\nआवहति 5।1।50 (क्रियापदम्) , वहति 5।1।50 (क्रियापदम्) , हरति 5।1।50 (क्रियापदम्) , तद् 5।1।50 (द्वितीयैकवचनम्)\n"तद् हरति, वहति, आवहति" (इति) वस्न-द्रव्याभ्याम् ठन्-कनौ\n"हरति", "वहति", "आवहति" एतेषु अर्थेषु द्वितीयासमर्थात् "वस्न"शब्दात् ठन्-प्रत्ययः तथा च "द्रव्य"शब्दात् कन्-प्रत्ययः भवति ।\n"हरति" (देशान्तरं नयति / प्रापयति / carry to some other place), "वहति" (उत्क्षिप्य नयति /lift and carry) तथा "आवहति" (उत्पादयति / स्वसमीपे आनयति / manufactures / produces / brings something closer to oneself) एतेषु अर्थेषु वस्न (मूल्यम्) शब्दात् तथा "द्रव्य" (धनम्) शब्दात् आर्हादगोपुच्छ.. 5।1।19 इत्यनेन प्राप्तं ठक्-प्रत्ययं बाधित्वा यथासङ्ख्यम् ठन् तथा कन् प्रत्ययः भवति -\n1. वस्नं हरति वहति आवहति वा, सः = वस्न + ठन् → वस्निकः ।\n2. द्रव्यम् हरति वहति आवहति वा, सः = द्रव्य + कन् → द्रव्यकः ।\nवस्नद्रव्यशब्दाभ्याम् द्वितीयासमर्थाभ्यां यथासङ्ख्यं ठन् कनित्यैतौ प्रत्ययौ भवतो हरत्यादिष्वर्थेषु। वस्नं हरति वहति वा वस्निकः। द्रव्यकः।\nपूर्वेण ठकि प्राप्ते तदपवादौ ठन्कनौ विधीयते॥\nवस्नशब्देन मूल्यमुच्यते ॥\nयथासंख्यं स्तः । वस्त्रं हरति वहत्यावहति वा वस्त्रिकः । द्रव्यकः ॥\nवस्नद्रव्याभ्यां ठन्कनौ - वस्नद्रव्याभ्याम् । तद्धरतिवहत्वायवहतीत्यनुवर्तते इत्यभिप्रेत्याह  -  वस्नं हरतीत्यादि ।\nवस्नद्रव्याभ्यां ठन्कनौ - वस्निक इति । वस्नं  -  -मूल्यम् ।
